Lørdag eftermiddag var Vendsyssel FF på besøg i Odense, hvor det nordjyske mandskab måtte rejse hjem med et 2-0 nederlag.

For fjerde kamp i træk måtte spillerne fra Vendsyssel FF lørdag pakke sine sager og tage hjem uden en sejr. Sidste nordjyderne vandt var tilbage i oktober, da de vandt 0-1 over AaB. Fredag var det Odense, der stod for at bekæmpe Vendsyssel FF. Kampen endte med resultatet 2-0 til hjemmeholdet.  Det var en skarp Bashkim Kadrii, der stod for begge OBs scoringer. Angriberen havde endda flere chancer til at fuldende sit hattrick, men heldigvis for nordjyderne udeblev dette. Det var heller ikke et Vendsyssel FF-mandskab, der bed meget fra sig. Bare fire forsøg på mål blev det til. Til sammenligning afsluttede OB hele 11 gange mod de nordjyske netmasker. Vendsyssel FF indtager lige nu Superligaens 12. plads. Her har de 16 point ligesom Vejle, der ligger på 13. pladsen. Næste gang Vendsyssel FF skal på græsset er onsdag den 5. december, hvor de drager til Farum for at spille mod Fc Nordsjælland i pokalturneringen.